पाएं अपने शहर की ताज़ा ख़बरें और फ्री ई-पेपरडाउनलोड करें
एम्बुलेंस में ऑक्सीजन नहीं, बैट्री भी खराब
एक तरफ क्षेत्र में कोरोनावायरस चरम पर है वहीं दूसरी तरफ सामुदायिक स्वास्थ्य केंद्र दावथ में स्वास्थ्य विभाग कान में तेल डाल कर आराम कर रहा है। विभाग का हालात इतना लचर है कि विगत छह महीने से एम्बुलेंस में ऑक्सीजन नहीं है। आक्सीजन सिलेंडर केवल शोभा का वस्तु बन कर रह गया है। वहीं एम्बुलेंस की बैट्री भी विगत एक सप्ताह से खराब है। जब कहीं एम्बुलेंस ले जाना होता है, चार छह लोगों की जरूरत होती है। जिसे चालू करने के लिए धक्का लगाया जा सके। एम्बुलेंस चालक निर्भय सिंह ने बताया कि एम्बुलेंस काफी जर्जर हालत में है। विगत एक सप्ताह से ठेल कर चालू किया जा रहा है। वहीं आक्सीजन सिलेंडर विगत छ महीने से नहीं है। हेड लाइट, दरवाजा का भी वही हालत है। कब कहां एम्बुलेंस धोखा दे देगा कहा नहीं जा सकता है। बीएचएम संदीप कुमार ने बताया कि एम्बुलेंस में सबकुछ ठीक है केवल आज गाड़ी बंद हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva zho_Hant eng_Latn